《吊韩孝廉大心》
明代·张穆

乾坤落落更谁亲，无复还能见此人。好月每增长见缺，奇花易老不逢春。

愁随辞汉金人泪，魂绕南归石马尘。纵有离骚岂堪读，寒江何处吊波臣。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。